สวัสดีค่ะพอดีวันนี้กินมาม่าเกาหลีเผ็ดจัดแบบ 4 ซอง แต่กินหลายคนนะคะ ตัวเองก็กินเยอะแต่ไม่เยอะมาก คู่กับน้ำโค้ะเพราะเผ็ดมาก หลังทานเสร็จไม่มีอาการอะไร จนผ่านไป 2-3. ชม. รู้สึกเรอบ่อย ท้องป่อง เหมือนมีลมในท้อง ปวดท้องบิด ปวดจุก. ตกดึกกินอะไรไม่ลงจะอ้วกอย่างเดียว ถ่ายท้อง แล้วอาเจียร 3-4.ครั้ง แต่ก็มีอาการปวดท้องบิดมากๆ ช่วงตรงกลางระหว่างซี่โครงใต้ราวนม ปวดจนนอนร้องไห้ อยากทราบว่า มันใช่กระเพราะอักเสบไหมคะ ถ้าไม่ใช่จะเป็นอะไร ถ้าใช่จะแก้ไขยังไงคะ ทรมานมากๆ
สวัสดีครับ จากเท่าที่ฟังมา คือ มีความเป็นไปได้ว่า มีอาการท้องอืด เพราะอาหารไม่ย่อย ประกอบกับอาหารมีรสจัด และ เครื่องดื่มน้ำอัดลมมีฤทธิ์เป็นกรด ทำให้มีกรดเกินในกระเพาะ อาการอาเจียนอาจจะบ่งบอกว่ากระเพาะอักเสบหรือย่อยอาหารไม่ไหว ส่วนอาการท้องเสียอาจเกิดจากลำไส้อักเสบ หรือ อาหารเป็นพิษครับหากมีอาการปวดบิด อาเจียน มากขนาดนี้ แนะนำให้ไปพบแพทย์ดีกว่าครับ เพื่อให้แพทย์ตรวจวินิจฉัย และ ยารักษาที่เหมาะสมครับ